Správa zo služobnej cesty do Ruskej federácie

1.Účastník ZPC
Prof. RNDr.Anna Dubničková, DrSc – členka Vedeckej Rady (VR) SÚJV
FMFI UK, Bratislava, 84248 Mlynská dolina
 anglicky, rusky, nemecky

2. Zahraničná pracovná cesta
   RF, Dubna, cesta vykonaná v dňoch 16.-20.2.2016, 
   Spojený ústav jadrových výskumov (SÚJV), 141 980 Dubna, 
   Moskovská oblasť
   Účasť na 119. zasadnutí Vedeckej rady SÚJV
   Cestovné náklady hradilo MŠVVŠ SR
   Ubytovanie hradil SÚJV v Dubne

3. Rámcový program pobytu
odlet z Viedne 16.2.2016 o 13.00 Aeroflotom do Moskvy
17.2.2016 ako členka redakčnej rady predpríprava Protokolu na zasadnutie VR
18.-19.2.2016 SÚJV v Dubne, 119. zasadnutie Vedeckej rady a vypracovanie Protokolu zasadnutia 119 zasadnutia VR
odlet z Moskvy 20.2.2016 o 16.20 Aeroflotom do Viedne
 
4. Stručný priebeh rokovaní   
 Dňa 17.2. predpríprava Protokolu VR podľa predbežného programu zasadnutia (sme vždy volení traja členovia redakčnej rady na vypracovanie protokolu VR).
V dňoch 18.-19. 2. 2016 zasadnutie Vedeckej rady SÚJV
Témami zasadnutia boli 1) hlavne prezentácia a schválenie návrhu rozvoja a oboznámenie sa so súčasným stavom výstavby megaprojektu NICA;
2) Správa predsedov PAKu pre časticovú fyziku, jadrovú fyziku a fyziku pevných látok a predloženie plánov týchto výborov na nadchádzajúcich 7 rokov. Vo vystúpeniach predsedov vo všetkých troch PAC-och boli odporúčania:
-	nasmerovať všetky možné prostriedky na pedatne a načas skompletovať  
complex NICA, aby mohol byť spustený s prvou konfiguráciou v roku 2019
-	podporovať a rozvíjať medzinárodnú spoluprácu na domácich
projektoch SÚJV ako sú BM@N, MPD, SPD, Baikal, DRIBs, a iné
-	inovovať infraštruktúru ústavu, aby sa megaprojekt NICA stal 
atraktívnym bázovým zariadením čo najväčšieho počtu užívateľov aj z nečlenských krajín .

Okrem toho bol VR navrhnutý plán na vvytvorenie ďalšieho PAKu, konkrétne Programme Advisory Committee (PAK)  zameraný na– Jadrové metódy v biológii a medicíne, nakoľko jadrové metódy v medicíne sú už roky rozpracovávané v SÚJV Dubna. VR túto ideu veľmi podporila a odporučila direkcii SÚJV takýto PAK vytvoriť.
3) Na VR odzneli dve súhrnné prednášky profesov Lockyera z Fermilabu (USA) o neutrínovej fyzike fo Fermilabe a Oganessiana o objavení a určení atómovej a jadrovej hmotnostnej limity novoobjavených prvkov.
4) Bol udelený Čestný doktorát SÚJV profesorovi Stockerovi  (Nemecko), profesorovi Khubua (Gruzínsko) a prof. Oganessianovi SÚJV Dubna.

5. Odporúčané závery
     Iniciovať špecialistov SR na fyziku ťažkých iónov v zapojení sa na výskumy v komplexe NICA po jeho oficiálnom spustení v roku 2019. Zapojiť čo najväčší počet študentov magisterského a PhD. štúdia univerzít zo Slovenska na medzinárodnej trojtýžďnovú prax, ktorá je organizovaná každoročne v letných mesiacoch ústavom v Dubne (naši študenti sa tejto praxe zúčastňujú už minimálne 10 rokov).

6. Prehľad prinesenej dokumentácie a miesto uloženia
    Protokol 119. zasadnutia Vedeckej rady SÚJV a Problémovo-tematický plán medzinárodnej spolupráce na rok 2016.
    Uložené sú u vládneho splnomocnenca vlády SR v SÚJV Dubna a členky Vedeckej rady SÚJV Prof. A..Dubničkovej.

7. Osobitne vyhodnotený očakávaný prínos ZPC
     S realizáciou komplexu NICA a jeho spustením v roku 2019 sa očakáva zvýšený nárast objednávok technologických zariadení Spojeným ústavom jadrových výskumov v Dubne v rôznych výskumno-vývojových zariadeniach Slovenskej republiky.                                  

8. Spôsob zverejnenia výsledkov ZPC, prenos získaných informácií
    Správa po vykonaní ZPC bola zaslaná v e-mailovej podobe na adresu
jana.krchnava@minedu.sk 

    Súhlasím so zverejnením správy na internete.

    Správu vypracovala: Prof. RNDr.Anna  Dubničková, DrSc. –členka Vedeckej rady SÚJV v Dubne.

     Dátum: 

     Správu schválil: